जेफरसन ने 27वें जबकि रामोस ने 65वें मिनट में गोल दागकर पेरू को 35 साल में पहली बार और कुल पांचवीं बार विश्व कप फाइनल्स में जगह दिलाई। दोनों टीमें के बीच वेलिंगटन में ओसियाना-दक्षिण अमेरिका प्ले आफ मैच का पहला चरण शनिवार को गोल रहित बराबरी पर छूट गया था जिसके बाद लीमा के राष्ट्रीय स्टेडियम में हुआ यह दूसरे चरण का मुकाबला निर्णायक था। दुनिया की 122वें नंबर की टीम न्यूजीलैंड 1982 और 2010 के बाद तीसरी बार विश्व कप फाइनल्स में जगह बनाने के लिए चुनौती पेश कर रही थी।